OpenLLM-France/wikimedia huggingface dataset:
# Kozlovski (Vorónej)

* Per a altres significats, vegeu «Kozlovski».
Kozlovski (en rus: Козловский) és un poble (un possiólok) de l'óblast de Vorónej, a Rússia, segons el cens del 2010 tenia 20 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# L'home de la màscara de ferro (pel·lícula de 1998)

L'home de la màscara de ferro (títol original The Man in the Iron Mask) és una pel·lícula del 1998 escrita i dirigida per Randall Wallace i interpretada per Leonardo DiCaprio, Jeremy Irons, John Malkovich, Gabriel Byrne, Gérard Depardieu i Anne Parillaud. Ha estat doblada al català

## Argument

París, 1662. L'Athos, en Porthos i l'Aramis estan ja jubilats. Només D'Artagnan encara està al servei dels mosqueters del rei Lluís XIV. Ara bé, és un rei fred i implacable, que es preocupa més de les frivolitats de la cort que de la misèria del seu poble. Per tal de seduir la Christine, la promesa d'en Raoul, el fill de l'Athos, el rei no dubta a enviar el jove a la guerra, on trobarà la mort. Els tres antics mosqueters decideixen aleshores venjar-se del monarca, per això duran a terme un pla que té l'Aramis.

## Repartiment

* Leonardo DiCaprio: Lluís XIV de França /Philippe
* Gabriel Byrne: D'Artagnan
* Jeremy Irons: Aramis
* John Malkovich: Athos
* Gérard Depardieu: Porthos
* Anne Parillaud: Reina Mare Anna
* Judith Godrèche: Christine Bellefort
* Peter Sarsgaard: Raoul, fill d'Athos
* Edward Atterton: Tinent Andre
* Hugh Laurie: Pierre
* David Lowe: François, assistent del rei

## Premis

* 1998: Premis Cinema Europeu: Nominat Actor Europeu (Depardieu)
* 1998: Gremi de Dissenyadors de Vestuari: Nominada a Millor Vestuari
* 1998: Premi Razzie: Pitjor parella en pantalla (DiCaprio & DiCaprio interpretant al seu bessó)

## Crítica

* "Una versió inusualment sòbria i seria del llibre clàssic de Dumas"
* "Amb una reescriptura i un millor enfocament, podria haver estat una pel·lícula del calibre de 'Braveheart', en lloc de ser un simple film de espadatxins d'època"

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > L'home de la màscara de ferro». [Consulta: 9 març 2018].
* ↑ «Movie Review - FILM REVIEW; L'Etat, It's DiCaprio: C'est le Brat-King - NYTimes.com» (en anglès). [Consulta: 9 març 2018].
* ↑ McCarthy, Todd «The Man in the Iron Mask» (en anglès). Variety, 11-03-1998.
* ↑ «The Man in the Iron Mask». Chicago Sun-Times.
# Lagores

Lagores (en llatí Lagoras, en grec antic Λαγόρας "Lagóras") fou un soldat mercenari cretenc.
Va servir a Ptolemeu IV Filopàtor. Un general de Ptolemeu, Nicolau d'Etòlia, el va enviar a ocupar els passos del Mont Líban a la zona de Beirut per controlar l'avanç d'Antíoc III el Gran que marxava cap a Ptolemais (Acre) l'any 219 aC. El rei selèucida el va derrotar i el va foragitar de les seves posicions.
El 215 aC va servir a Antíoc en la guerra contra el general Aqueu, i va ser ell qui va localitzar una zona desguarnida de la muralla de Sardes mercès a la qual Antíoc va poder ocupar la ciutat. Lagores va ser un dels que van entrar per aquesta zona a la ciutat, segons diu l'historiador Poliè.

## Referències

* ↑ Lagoras a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 712
# Hollandale (Mississipi)

Hollandale és una població dels Estats Units a l'estat de Mississipi. Segons el cens del 2000 tenia 3.437 habitants.

## Demografia

Segons el cens del 2000, Hollandale tenia 3.437 habitants, 1.104 habitatges, i 803 famílies. La densitat de població era de 592,4 habitants per km².
Dels 1.104 habitatges en un 37,1% hi vivien nens de menys de 18 anys, en un 34,9% hi vivien parelles casades, en un 32,6% dones solteres, i en un 27,2% no eren unitats familiars. En el 24,7% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,1 i el nombre mitjà de persones que vivien en cada família era de 3,72.
Per edats la població es repartia de la següent manera: un 35,4% tenia menys de 18 anys, un 10,8% entre 18 i 24, un 24,9% entre 25 i 44, un 18% de 45 a 60 i un 11% 65 anys o més.
L'edat mediana era de 28 anys. Per cada 100 dones de 18 o més anys hi havia 69,9 homes.
La renda mediana per habitatge era de 20.135 $ i la renda mediana per família de 25.313 $. Els homes tenien una renda mediana de 23.194 $ mentre que les dones 17.353 $. La renda per capita de la població era de 9.251 $. Entorn del 28,4% de les famílies i el 38,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hollandale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hollandale». American Fact Finder. Oficina del Cens dels Estats Units, 12-01-2010.
# Can Sanfeliu

Can Sanfeliu és un edifici de Mataró (Maresme) protegit com a Bé Cultural d'Interès Local.

## Descripció

Es tracta d'un casal de planta baixa i tres plantes pis. L'edifici presenta una composició amb simetria central marcada per la tribuna del primer pis i el timpà de la cornisa. Balcons al primer pis i segon pis i finestres amb arcs de mig punt al tercer. L'edifici acaba amb un acroteri amb balustres i florons. Quatre pilastres compostes marquen el ritme dels tres cossos de la finca.

## Referències

* ↑ «Can Sanfeliu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Diògenes d'Acarnània

Diògenes d'Acarnània (en llatí Diogenes, en grec antic Διογένης) fou un polític de la Lliga Etòlia.
L'any 170 aC Gai Popil·li Laenes va anar a parlar amb els etolis i diversos dirigents eren partidaris de l'establiment de guarnicions romanes al país, a Acarnània, però Diògenes s'hi va oposar i va convèncer a Gai Popil·li de no enviar soldats a aquesta regió, segons diu Polibi.

## Referències

* ↑ 1.Diogenes a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1019
# Kaku

Kaku va ser el setè rei de la segona dinastia de Lagaix. Va governar en algun moment del segle xxii aC.
Kaku forma part d'un conjunt de set reis poc coneguts que van posar les bases per establir l'hegemonia de la dinastia a Sumer, probablement en aquell moment subordinats a Uruk: Puzurmama, Urutu, Urmama, Lubaba, Lugula i Kaku. Aquesta dinastia es va iniciar amb Urbaba que el va succeir.
Se sap que els reis d'Accad deixaven al seu lloc als reis dels països que conquerien si mostraven fidelitat. Lugal-Zage-Si d'Umma no ho va fer i va ser deposat. La ciutat de Lagaix, conquerida per Sargon, va conservar el seu rei, Kaku, que més tard es va rebel·lar contra Rimuix d'Accad, fill i successor de Sargon.

## Referències

* ↑ Cassin, Elena (et al.) (comp.). Los imperios del antiguo oriente: del paleolítico a la mitad del segundo milenio. Madrid: Siglo XXI, 1975, p. 89, 97. ISBN 8432301183.
# Judy & Punch

Judy & Punch és una pel·lícula d'humor negre australiana de 2019 escrita i dirigida per Mirrah Foulkes, el seu debut com a directora. Hi actuen Mia Wasikowska, Damon Herriman, Tom Budge, Benedict Hardie, Gillian Jones, Terry Norris, Brenda Palmer i Lucy Velik.
Es va estrenar el 17 de gener de 2019 al Festival de Cinema de Sundance. Es va estrenar el 21 de novembre de 2019 a Austràlia i el 5 de juny de 2020, als Estats Units.
Ha estat doblada i subtitulada al català i es va estrenar a Catalunya el 28 d'agost de 2020.

## Argument

A la ciutat de Seaside, els titellaires Judy i Punch fan l'impossible per tornar a tenir èxit amb el seu espectacle. Aviat el xou és un èxit sobretot gràcies a les increïbles habilitats de la Judy, però l'ambició d'en Punch i la seva addicció a l'alcohol tindran com a resultat una tragèdia inevitable... La Judy comença a preparar la seva venjança.

## Repartiment

* Mia Wasikowska com a Judy
* Damon Herriman com a Punch
* Benedict Hardie com a Derrick Fairweather
* Tom Budge com a Sr. Frankly
* Gillian Jones com a Dr. Goodtime
* Eddie Baroo com a Nordic Man
* Virginia Gay com a Ma
* Kiruna Stamell com a Mavis
* Lucy Velik com a Polly
* Terry Norris com a Scaramouche
* Brenda Palmer com la criada Maude

## Producció

L'octubre de 2017 es va anunciar que Mia Wasikowska s'havia unit al repartiment de la pel·lícula i que Mirrah Foulkes la dirigiria basant-se en el guió que va escriure. L'abril de 2018 s'hi va unir l'actor Damon Herriman.

## Estrena

La pel·lícula es va presentar al Festival de Cinema de Sundance el 27 de gener de 2019. Al cap de poc, Samuel Goldwyn Films en va adquirir els drets de distribució als Estats Units. A Austràlia es va estrenar el 21 de novembre de 2019 i als Estats Units, el 5 de juny de 2020.
A Catalunya, la pel·lícula es va estrenar el 28 d'agost de 2020 als cinemes i també està disponible a la plataforma Movistar+.

## Referències

* 1 2 3 «Els films ‘Eternament enamorats' i ‘Judy & Punch’ s'estrenen aquest divendres en català». Política Lingüística, 27-08-2020. [Consulta: 29 agost 2020].
* ↑ Frater, Patrick. «Vice Media Backing Mia Wasikowska in Judy and Punch», 26-10-2017.
* ↑ «Damon Herriman joins the cast of Judy and Punch as cameras roll», 20-04-2018.
* ↑ «Sundance Unveils Politics-Heavy Lineup Featuring Ocasio-Cortez Doc, Feinstein Drama». The Hollywood Reporter.
* ↑ Vlessing, Etan. «Samuel Goldwyn Films Nabs Mia Wasikowska's 'Judy & Punch' for North America (Exclusive)», 13-05-2019.
* ↑ «Judy and Punch».
* ↑ «Judy and Punch».

## Enllaços externs

* Judy & Punch - Lloc web oficial
* Judy and Punch a Internet Movie Database (anglès)
# Kataghan

Kataghan fou una antiga província del nord de l'Afganistan.
La capital era la ciutat de Kunduz. Va desaparèixer el 1964 quan es van crear noves províncies (Kunduz i Baghlan).

## Referències

* ↑ Provinces of Afghanistan a Statoids
* ↑ Ludwig W. Adamec. Historical and political gazetteer of Afghanistan Vol. 1. Badakhshan Province and northeastern Afghanistan. Graz : Akad. Druck- und Verl.-Anst., 1972.
# Kinburun

Kinburun, Kin-Burun o Kinburn (rus i ucraïnès: Кінбурн, Kinburn; turc: Kılburun) és un cap de la desembocadura del Dnièper, a la costa de la mar Negra, a Ucraïna. El nom prové del turc, i li fou donat pels otomans perquè semblava un cabell de fi (kıl). Estava a 3 km de la fortalesa d'Otxàkiv i a la seva punta s'hi va construir un fort. Al costat hi havia un estuari de 40 km de llarg i 8 o 10 d'ample (badia de Kherson) i a la vora diversos llacs salats.
El fort fou important a partir del segle XVII; quan els cosacs van amenaçar el litoral de la mar Negra, es va construir el fort amb guarnició de 193 homes i que en combinació a Özi defensava l'estuari. Els russos van ocupar la fortalesa a la guerra de 1736-1738 però la van restituir al final, desmantellada. Altre cop la van ocupar el 1772 en la guerra de 1768 a 1774 i aquesta vegada va quedar en seu poder al Tractat de Küçük Kaynarca. A la guerra de 1787-1791 els turcs la van atacar sense èxit. El 17 de gener de 1855 fou ocupada per tropes franceses; els russos la van arrasar el 1860. Amb el temps s'hi va formar un poble de pescadors.
A l'antiguitat, la regió del Kinburun rebia el nom d'Hilea (grec antic: Ὑλαία, derivat de ὗλη 'fusta') pels grans boscs que hi havia. S'extenia de la península Tàurica fins a la desembocadura del Borístenes, i autors com Heròdot, Plini el Vell i Pomponi Mela destacaren l'abundància d'arbres i assenyalaren que era poblada per tribus nòmades.

## Referències

* ↑ Enciclopèdia de l'Islam, V, 105
* ↑ «Hylaia». A: Realencyclopädie der classischen Altertumswissenschaft.
* ↑ Smith, William (ed.). «Hylaea». Dictionary of Greek and Roman Geography (1854). [Consulta: 22 juliol 2021].
# Keystone (Iowa)

Keystone és una població dels Estats Units a l'estat d'Iowa. Segons el cens del 2000 tenia 687 habitants.

## Demografia

Segons el cens del 2000, Keystone tenia 687 habitants, 273 habitatges, i 174 famílies. La densitat de població era de 716,9 habitants/km².
Dels 273 habitatges en un 30,4% hi vivien nens de menys de 18 anys, en un 55,3% hi vivien parelles casades, en un 6,2% dones solteres, i en un 35,9% no eren unitats familiars. En el 32,6% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3,05.
Per edats la població es repartia de la següent manera: un 24,7% tenia menys de 18 anys, un 8,2% entre 18 i 24, un 23,6% entre 25 i 44, un 15,4% de 45 a 60 i un 28,1% 65 anys o més.
L'edat mediana era de 40 anys. Per cada 100 dones de 18 o més anys hi havia 82 homes.
La renda mediana per habitatge era de 36.458 $ i la renda mediana per família de 48.750 $. Els homes tenien una renda mediana de 33.333 $ mentre que les dones 19.375 $. La renda per capita de la població era de 18.215 $. Entorn de l'1,7% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Keystone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Keystone». American Fact Finder. Oficina del Cens dels Estats Units, 12-01-2010.
Viccionari
# Knipowitschia iljini

Knipowitschia iljini és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,7 cm de longitud total.

## Distribució geogràfica

Es troba a la mar Càspia.

## Referències

* 1 2 FishBase (anglès)
* ↑ Berg, L.S. 1965. Freshwater fishes of the U.S.S.R. and adjacent countries. volum 3, quarta edició. Israel Program for Scientific Translations Ltd, Jerusalem, Israel.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Miller, P.J. 1986 Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Knipowitschia goerneri

Knipowitschia goerneri és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2,2 cm de longitud total.

## Distribució geogràfica

Es troba a Grècia.

## Referències

* ↑ Iljin B. S. 1927. Keys to the gobies (Fam. Gobiidae) of the Sea of Azov and the Black Sea. Preliminary communication. Trudy Az.-Chern. Nauch. Prom. Eksp. v. 2. 128-143.
* ↑ «Knipowitschia goerneri». Catalogue of Life. (anglès) (anglès)
* 1 2 FishBase (anglès)
* ↑ Ahnelt, H. 1991. A new species of Knipowitschia (Teleostei: Gobiidae) from Corfu, Western Greece. Ichthyol. Explor. Freshwat. 2(3):265-272.

## Bibliografia

* Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Miller, P.J. 1986 Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Knoxville

«Knoxville» té aquests significats:
* Knoxville (Illinois)
* Knoxville (Iowa)
* Knoxville (Pennsilvània)
* Knoxville (Tennessee), tercera ciutat més gran de l'estat de Tennessee (EUA)
* New Knoxville, població dels Estats Units a l'estat d'Ohio
* Johnny Knoxville (Knoxville, 1971), actor còmic i doble estatunidenc
# Julio Chanzá Romaguera

Julio Chanzá Romaguera (Alcàsser, 1942) és un polític valencià, militant d'Unió Valenciana, formació de la qual fou president entre 2003 i 2005. En 2011 passaria a Centro Democrático Liberal, partit liderat per la també ex-unionista Amparo Picó.
Enginyer Quimic, va estudiar i va treballar durant onze anys a Barcelona. Casat i amb una filla i un fill, va entrar en política en 1979, quan va ser elegit regidor de l'Ajuntament d'Alcàsser en una llista independent que, en eleccions posteriors, es va transformar en la candidatura d'Unió Valenciana d'aquesta localitat. Després d'ocupar diverses regidories en diverses legislatures, va arribar a l'alcaldia en 1995, càrrec que va mantindre fins al 2005 quan el cedí al Partit Popular arran d'un pacte de legislatura.
Va accedir a la presidència d'Unió Valenciana després de successives crisis en aquesta formació provocades per l'acostament o l'entrada de membres de la direcció del partit en la disciplina o en les llistes del Partit Popular.
En concret va succeir en la presidència d'aquest partit a José María Chiquillo qui, en efecte, va formar part, com membre d'UV, de les llistes al Senat presentades pel PP en les eleccions de 2004, fet que provocaria una nova crisi interna i la substitució de Chanzá com a president del partit. Tanmateix, dos anys després, Chanzá tornaria a la direcció del partit amb la presidència de Jose Manuel Miralles.
Ha estat diputat provincial a la Diputació de València des de juliol de 2004, en substitució del diputat del mateix partit, Valero Eustaquio, fins a 2007.

## Referències

* ↑ El CDL también actúa como antídoto del PP notícia a Levante-EMV del 29 d'abril de 2011 (castellà)
* ↑ Julio Chanzá assenyala que l'existència de tres candidatures per a la presidència d'UV "no beneficia el partit" notícia a Vilaweb del 24 d'octubre de 003
* ↑ Julio Chanzá es elegido presidente de UV con menos de la mitad de los votos notícia a El País del 27 d'octubre de 2003 (castellà)
* ↑ Miralles, nuevo presidente de Unión Valenciana, y Chanzá vuelve a la dirección notícia a Diari ABC del 29 de maig de 2005 (castellà)

## Enllaços externs

* Biografia de polítics valencians Arxivat 2009-09-20 a Wayback Machine.
# Kama (concepte)

Kama (en sànscrit i pali: काम kāma) és un concepte del pensament hindú que es pot traduir per "plaer", "gratificació sensual", "satisfacció sexual", "plaer dels sentits", "desig" o "gaudi estètic de la vida". En l'hinduisme, kama és el tercer dels quatre objectius de la vida (puruixartha), mentre que els altres són el deure de seguir el camí just (dharma), l'obtenció d'un estatus social (artha) i l'assoliment de la salvació (mokxa). Dins d'aquest context, el kama fa referència a l'acompliment mental i intel·lectual d'acord amb el dharma.
El kama es personifica a través de la deïtat anomenada Kamadeva; el kamarupa és el cos subtil o aura que compon aquesta deïtat, mentre que el Kamaloka és el regne on habita, sobretot en el més enllà. En la literatura hindú, les obres que fan referència al kama formen el Kama-xastra (que inclouen el famós Kama Sutra).

## Referències

* ↑ Monier Williams, काम, kāma Monier-Williams Sanskrit English Dictionary, pp 271, see 3rd column
* ↑ Brodd, Jefferey. World Religions. Winona, MN: Saint Mary's Press, 2003. ISBN 978-0-88489-725-5.
* ↑ Gavin Flood (1996), The meaning and context of the Purusarthas, in Julius Lipner (Editor) - The Fruits of Our Desiring, ISBN 978-1896209302, pp 16-21
# Kalínovka (Vladímir)

* Per a altres significats, vegeu «Kalínovka».
Kalínovka (en rus: Калиновка) és un poble de l'óblast de Vladímir, a Rússia, segons el cens del 2010 tenia 167 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.